CELEX: 32006R0141
Language: et
Date: 2006-01-26 00:00:00
Title: Komisjoni määrus (EÜ) nr 141/2006,  26. jaanuar 2006 , millega määratakse kindlaks, kui suures ulatuses saab rahuldada taotlusi, mis on esitatud jaanuaris 2006 noorte nuumamiseks ettenähtud isasveiste impordilitsentside saamiseks määrusega (EÜ) nr 992/2005 ette nähtud tariifikvootide raames

27.1.2006   
            
            
               ET
            
            
               Euroopa Liidu Teataja
            
            
               L 23/54
            
         
      KOMISJONI MÄÄRUS (EÜ) nr 141/2006,
   26. jaanuar 2006,
   millega määratakse kindlaks, kui suures ulatuses saab rahuldada taotlusi, mis on esitatud jaanuaris 2006 noorte nuumamiseks ettenähtud isasveiste impordilitsentside saamiseks määrusega (EÜ) nr 992/2005 ette nähtud tariifikvootide raames
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1)
   
   võttes arvesse komisjoni 29. juuni 2005. aasta määrust (EÜ) nr 992/2005, millega avatakse noorte nuumamiseks ettenähtud isasveiste tariifikvoodid ja sätestatakse nende haldamine (1. juulist 2005 kuni 30. juunini 2006), (2) ja eriti selle artikli 1 lõiget 4 ja artiklit 4,
   ning arvestades järgmist:
   
               (1)
            
            
               Määruse (EÜ) nr 992/2005 artikli 1 lõike 3 punktiga c nähakse ette noorte nuumamiseks ettenähtud isasveiste kogused, mida võib eritingimustel importida 1. jaanuarist kuni 31. märtsini 2006. Kogused, millele taotleti impordilisentse, on sellised, et taotlused saab täies ulatuses rahuldada.
            
         
               (2)
            
            
               Kogused, mille kohta impordilitsentse saab taotleda alates 1. aprillist 2006, tuleb kehtestada koguhulga 169 000 pead piires, vastavalt (EÜ) nr 992/2005 artikli 1 lõikele 4,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Iga impordilitsentside taotlus, mis on esitatud jaanuaris 2006 vastavalt määruse (EÜ) nr 992/2005 artikli 3 lõike 3 teise lõigu kolmanda taande sätetele, rahuldatakse täies ulatuses.
   2.   Määruse (EÜ) nr 992/2005 artikli 1 lõike 3 punktis d osutatud saadaolev kogus nimetatud perioodiks on 167 730 pead.
   Artikkel 2
   Käesolev määrus jõustub 27. jaanuaril 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. jaanuar 2006
      
         
            Komisjoni nimel
         
         
            põllumajanduse ja maaelu arenduse peadirektor
         
         J. L. DEMARTY
         
      
   
   
      (1)  EÜT L 160, 26.6.1999, lk 21. Määrust on viimati muudetud määrusega (EÜ) 1782/2003 (ELT L 270, 21.10.2003, lk 1).
   
      (2)  ELT L 168, 30.6.2005, lk 16.